
REPUBLIKA HRVATSKA 					Posl. br. 3 St-618/2013-61
TRGOVAČKI SUD U ZADRU
Zadar, Dr. Franje Tuđmana 35



R E PU B L I K A   H R V A T S K A

R J E Š E NJ E 

	Trgovački sud u Zadru, OIB: 39670464653, po sutkinji Tini Grgas, u stečajnom postupku nad dužnikom pojedincem IVO PELAJIĆ, vlasnikom ugostiteljskog obrta MOLINETO u stečaju, Lička 51, Vodice, OIB: 34420487086, zastupanim po stečajnom upravitelju Ivici Matasu, dip. iur. iz Šibenika, Put Gimnazije 55, odlučujući o zahtjevu stečajnog upravitelja za odobrenje jednokratne nagrade za rad od 4. srpnja 2016., 5. listopada 2016.  

r i j e š i o  j e

[bookmark: _GoBack]I. Određuje se jednokratna nagrada za rad stečajnom upravitelju Ivici Matasu, dip. iur. iz Šibenika, Put Gimnazije 55 u neto iznosu od 3.500,00 kuna za poslove koje je kao privremeni stečajni upravitelj uvodno označenog stečajnog dužnika obavio u prethodnom postupku ispitivanja uvjeta za otvaranje stečajnog postupka nad dužnikom. 

II. Isplata nagrade iz točke I. izreke ovog rješenja izvršiti će se sa žiro računa stečajnog dužnika na žiro račun stečajnog upravitelja. 


Obrazloženje

Rješenjem Stalne službe ovog suda u Šibeniku poslovni broj gornji od 6. veljače 2014. pokrenut je prethodni postupak te je uvodno označenom dužniku imenovan privremeni stečajni upravitelj u osobi Ivice Matasa iz Šibenika radi utvrđenja uvjeta za otvaranje stečajnoga postupka nad dužnikom. 
Podneskom od 4. srpnja 2016. stečajni upravitelj je predložio donošenje odluke kao u izreci ovog rješenja s osnove poslova koje je kao privremeni stečajni upravitelj obavio u prethodnom postupku nad dužnikom.
S obzirom da je privremeni stečajni upravitelj 3. travnja 2014. postupio sukladno navedenom rješenju te da je 4. veljače 2014. dostavio u spis izvješće u prethodnom postupku ispitivanja uvjeta za otvaranje stečajnog postupka nad dužnikom, to su se ispunili uvjeti iz čl. 7. st. 1. tada važeće Uredbe o kriterijima i načinu obračuna i plaćanja nagrada stečajnim upraviteljima (Narodne novine broj 44/96, 161/98, 29/99, 129/2000 i 123/2003-u nastavku teksta: Uredba) za određivanje jednokratne nagrade za rad istog o kojoj ovaj sud u dosadašnjem tijeku postupka nije donio odluku. Visinu jednokratne nagrade u iznosu od 3.500,00 kuna od maksimalno propisane u iznosu od 10.000,00 kuna, ovaj sud je odmjerio  vodeći računa o kriterijima iz čl. 3. Uredbe. 
Slijedom navedenog, temeljem odredbe čl. 7. st. 1. Uredbe te odredbi čl. 94. st. 1. i 2. u svezi s čl. 444. st. 2. Stečajnog zakona (Narodne novine broj 71/15-u nastavku teksta: SZ), donesena je odluka kao u točki I. i II. izreke rješenja. 


U Zadru 5. listopada 2016.  


                                                     Sutkinja
                                                                                         Tina Grgas

	
	UPUTA O PRAVNOM LIJEKU: 
	Protiv ovog rješenja pravo na žalbu imaju stečajni upravitelj i svaki stečajni vjerovnik (čl. 94. st. 5. SZ-a). Žalba se može izjaviti u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 


  	Dostaviti: 
1. Stečajnom upravitelju
1. Stečajnim vjerovnicima
1. Svima putem e-Oglasne ploče suda
1. U spis  


	





